**Yli 9 300 eurooppalaista halusi varata oman Mustanginsa ensimmäisten 500 auton joukosta Mestareiden liigan finaalin aikana – kolme autoa Suomeen**

* Yli 9 300 eurooppalaista rekisteröityi halukkaaksi ostamaan yhden niistä 500 Mustangista, jotka olivat tilattavissa Mestareiden liigan finaalin aikana
* 500 rekisteröityneen raja saavutettiin 30 sekunnissa siitä, kun pallo lähti liikkeelle Real Madridin ja Atlético de Madridin välisessä ottelussa. Ne, jotka onnistuivat varaamaan auton, saavat asiasta tiedon lähiviikkojen aikana.
* Suomesta tehtiin kaiken kaikkiaan 50 varausta ja Suomeen onnistuttiin saamaan kolme Mustangia
* Uusi Ford Mustang saapuu Euroopan jälleenmyyjille ensi vuonna. Ikoninen urheiluauto tulee nyt ensimmäistä kertaa 50-vuotisen historiansa aikana myyntiin Euroopassa.

**Helsinki 2.6.2014** – Ford Motor Company kertoo yli 9 300 ihmisen rekisteröityneen viime viikolla Mestareiden liigan finaalin aikana saadakseen mahdollisuuden varata yhden ensimmäisestä Eurooppaan tulevista 500 Ford Mustangista.

Mahdollisuus rekisteröityä halukkaaksi Mustangin ostajaksi alkoi Mestareiden liigan finaalin alkuvihellyksestä. 500 rekisteröityneen raja tuli täyteen 30 sekunnissa. Suomalaisista kaiken kaikkiaan 50 rekisteröityi tilaajiksi ja kolme onnistui saamaan uuden Mustangin ensi kesäksi Suomeen.

“Tiesimme, että uuden Mustangin saapuminen Eurooppaan on nostanut sen mielenkiitoa, mutta Mestareiden liigan finaalin aikana saamamme huomio ylitti kaikki odotukset”, kertoo Roelant de Waard (Vice President, Marketing, Sales & Service, Ford of Europe). “Tämä oli todella mieleenpainuva tapa aloittaa Mustang-aikakausi Euroopassa.”

Ensimmäiset 500 Mustangia menevät 20 eri maahan. Lähiviikkojen aikana Ford ottaa yhteyttä kunkin maan nopeimmin rekisteröityneihin. Asiakkaat kutsutaan Ford-jälleenmyyjän luokse tekemään varsinainen tilaus.

Varattavissa on Race Red -värinen viistoperämalli tai Magnetic Silver -värinen avo-Mustang. Molemmat autot ovat erikoisvarusteltuja. Moottorivaihtoehtoja on kaksi, 2.3-litrainen EcoBoost (309 hv, 407 Nm) ja 5.0-litrainen V8 (426 hv, 529 Nm).

Kaikissa autoissa on Ford SYNC2 -yhteydenpito- ja navigointijärjestelmä, lämmitettävät ja ilmastoidut istuimet, pysäköintiavustin, musta nahkaverhoilu, kromisia yksityiskohtia ja 19-tuumaiset kevytmetallivanteet.

Ford oli kauden 2013/2014 UEFA Champions Leaguen eli Mestareiden liigan virallinen autoyhteistyökumppani, ja se toimitti UEFAn käyttöön yli 900 autoa. Niistä yli 200:lla kuljetettiin VIP-vieraita ja otteluiden toimitsijoita tämän vuoden finaalissa. Voittopokaali kuljetettiin stadionille Ford Mustangilla.

# # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 183 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.corporate.ford.com](http://www.corporate.ford.com/)

**Euroopan Ford** valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 67 000 henkilöä. Euroopassa toimii myös Ford Motor Credit Company ja Ford Customer Service Division sekä 22 tuotantolaitosta, joista 13 Ford omistaa kokonaan tai on enemmistöomistaja ja 9 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 – samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

Oy Ford Ab

010 3447 123

rsalin1@ford.com